המפלגה הסוציאל-דמוקרטית (אסטוניה)

המפלגה הסוציאל-דמוקרטית (באסטונית - Sotsiaaldemokraatlik Erakond) היא מפלגה סוציאל-דמוקרטית אסטונית. המפלגה נודעה בעבר כ"מפלגת המתונים" (Rahvaerakond Mõõdukad), ושינתה את שמה לשם הנוכחי בשנת 2004. המפלגה נוסדה בסוף שנות השמונים כאשר החלה אסטוניה בקבלת עצמאותה מברית המועצות. בסיסה של המפלגה היה התאגדויות סוציאל-דמוקרטיות קיימות. בשנת 1995 התאחדה המפלגה עם מפלגת מרכז-ימין אגררית, ליצירת "מפלגת המתונים", ובשנת 2004 התאחדה עם מפלגת מרכז-ימין נוספת בשם "מפלגת העם". המפלגה אוחזת בערכים סוציאל-דמוקרטיים, אך השתתפה בקואליציות באסטוניה רק כאשר אלו נוצרו על ידי מפלגות ימין-מרכז.

המפלגה אינה נחשבת למפלגה גדולה, ומעולם לא הייתה בשלטון באסטוניה. כיום (2010) יש למפלגה 15 מושבים מתוך 101 המושבים בפרלמנט האסטוני, אך המפלגה זכתה להישג נאה בבחירות לפרלמנט האירופי בשנת 2004, והשיגה 36.8% מהקולות, מה שהיקנה לה זכות לשלושה מושבים בפרלמנט. בבחירות בשנת 2009 לא הצליחה לחזור על הישג זה, וזכתה ל-8.69 אחוזים ולמושב אחד. המפלגה היא חברה באינטרנציונל הסוציאליסטי משנת 1990 ובמפלגת הגג של הסוציאליסטים באיחוד האירופי, מפלגת הסוציאליסטים האירופאים משנת 2003. מנהיג המפלגה כיום הוא יורי פיהל.

קישורים חיצוניים

 

ערכים שבהם תבנית בריטניקה אינה מתאימה
אסטוניה
סוציאל-דמוקרטית
אסטוניה: מפלגות סוציאליסטיות